stanford-oval/wikipedia huggingface dataset:
חירטיה דירקס
תיאורים בתרבות הפופולרית

בסרט "רמברנדט" משנת 1936 היא מתוארת כאישה לא נעימה, ממולחת ומתחכמת. שיחקה אותה בסרט זה גרטרוד לורנס, באחת מהופעותיה הקולנועיות הנדירות. היא גם מופיעה בסרטו של פיטר גרינווי משנת 2007, Watching Night, בגילומה של השחקנית ג'ודי מיי. גם שם היא הוצגה בצורה שלילית, כמרגלת שנשכרה על ידי קושרים כדי להכפיש את רמברנדט. היא מופיעה גם בסרט הגרמני "רמברנדט" משנת 1942 בגילומה של אליזבת פליקנשילדט. בטלוויזיה היא הופיעה כדמות בסדרה הולנדית משנת 2011 בשם (במקור) Rembrandt en ik.
בספרות המחברת סימונה ואן דר פלוכט כתבה את הספר "אהובת הצייר", שם היא מבקשת לשקם את המוניטין של חירטיה ומציעה פרספקטיבה מפתיעה ברומן ההיסטורי שלה שראה אור בשנת 2019.
הערות שוליים

↑  Rembrandt's Bankruptcy | Western art, Cambridge University Press (באנגלית)
1 2 3  Paul Crenshaw, Rembrandt's Bankruptcy: The Artist, His Patrons, and the Art World in Seventeenth-Century Holland, Cambridge University Press, 2006, p.41.
1 2  Crenshaw, Paul (2006). Rembrandt's bankruptcy: the artist, his patrons, and the art market in seventeenth-century Nederlands (באנגלית). Cambridge: University Press. ISBN 9780521858250. OCLC 902528433.
↑  A Corpus of Rembrandt Paintings IV. (באנגלית)
↑  Rembrandt- Chronology 1636-1650, www.mystudios.com
↑  Patrick Hunt, Rembrandt: His Life in Art, Ariel Books, 2007, ISBN 978-1-934269-03-9. (באנגלית)
↑  Rembrandts Vrouwen, Christoph Driessen | 9789035136908 | Boeken | bol.com, www.bol.com (ב־)
↑  אהובת הצייר - סימונה ואן דר פלוכט, באתר www.e-vrit.co.il
| --- | --- |
בקרת זהויות :  NLI: 987012098471305171  BPN: 09067995  GND: 1016278764  ISNI: 0000 0003 6974 6348  NTA: 070441669  SUDOC: 160438446  VIAF: 233959772   WorldCat (עם VIAF): 233959772 
אישה במיטה (1645). הגלריה הלאומית של סקוטלנד, אדינבורו. ייתכן שהאישה בתמונה היא חירטיה
חמוס מפוספס סהרי

| חמוס מפוספס סהרי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: חמוס מפוספס
מין:: חמוס מפוספס סהרי
שם מדעי
 Ictonyx libycus ‏המפריך ואהרנברג, 1833
תחום תפוצה


חמוס מפוספס סהרי (שם מדעי: Ictonyx libycus) הוא מין מיוחד ממשפחת הסמוריים החי באזור צפון אפריקה ומותאם לתנאי מדבר ואזורים צחיחים כמו במדבר סהרה. קרוב משפחתו היחיד הוא הבואש האפריקני.
מאפיינים

אורך חמוס זה 55–70 ס"מ ומשקלו 200–600 גרם. הפרוותו חומה ומפוספסת בלבן בראש ובחלק הגוף העליון בצורה לא אחידה, וחומה ברגליים. האוזניים קטנות וורודות והלסתות קטנות וחזקות. לחמוס רגליים קצרות וזנב ארוך.
חמוסים אלה, כמו חיות מדבר רבות, יוצאים מהמאורה רק בלילה לחפש מזון. הם צדים בעיקר בעלי חיים קטנים כמו חרקים, עכברים, זוחלים, עופות וביציהם. ביום, החמוס מסתתר מהחום במאורות של בעלי חיים אחרים. החמוסים חיים לבדם למעט בתקופת הרבייה שמתרחשת באביב.
מין זה חי בטבע בצפון אפריקה במצרים, לוב, אלג'יריה, תוניסיה, מרוקו, מאלי, אתיופיה, צ'אד, ניז'ר, ניגריה, סודאן, סנגל ומדינות נוספות.
תת-מינים

Ictonyx libyca multivittata
Ctonyx libyca rothschildi
Ictonyx libyca libyca
Ictonyx libyca oralis
הערות שוליים

↑  חמוס מפוספס סהרי באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
210 איזבלה

| --- | --- |

 כוכב האם
 כוכב אם:  השמש
 מידע כללי
 סוג:  אסטרואיד
 סיווג ספקטרלי:  אסטרואיד טיפוס-C 
 קטגוריה:  חגורת האסטרואידים 
 תאריך גילוי:  12 בנובמבר 1879 
 מגלה:  יוהאן פאליזה 
 מקום גילוי:  Pula Observatory 
 מאפיינים מסלוליים
 ציר חצי-ראשי:  2.722910152660841±0.0000000067282 יחידה אסטרונומית
 אקסצנטריות:  0.12422143434561 
 זמן הקפה:  1,641.150440807383±0.0000060828 יממה
 נטיית מסלול:  5.261±0.001 מעלה, 5.260345427266788±0.000000070487 מעלה
 מאפיינים פיזיים
 ממדים:  86.65±2.3 קילומטר
 זמן סיבוב עצמי:  6.672 שעה
 אלבדו:  0.0436 
 בהירות מוחלטת:  9.42 
 
210 איזבלה (בשמו הרשמי: 210 Isabella) הוא אסטרואיד בחגורת האסטרואידים שהתגלה ב-12 בנובמבר 1879 על ידי האסטרונום האוסטרי יוהאן פאליזה ממצפה הכוכבים בווינה. הוא מהווה חלק ממשפחת האסטרואידים נמסיס ומקור שמו אינו ידוע.
ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,639.21 ימים (4.49 שנים) וקוטרו הממוצע 86.65 ק"מ. הוא נע במהירות ממוצעת של 18.05698485 קמ"ש בזווית 5,26134646º.
הערות שוליים

↑  (210) Isabella, Berlin, Heidelberg: Springer, 2007, עמ' 34–34, ISBN 978-3-540-29925-7. (באנגלית)
↑  Small-Body Database Lookup, נאס"א (באנגלית)
A Different Drum

| --- | --- |

 נתונים כלליים
 תקופת הפעילות:  1996–2014 (כ־18 שנים) 
 מיקום המטה:  Smithfield 
 
A Different Drum הייתה חברת תקליטים שפעלה בסמית'פילד שביוטה החל משנת 1996. החברה הוציאה כ-350 אלבומים.
החברה הוקמה בשנת 1996 ובהמשך פעלה גם בתחום רכישה מקוונת. החברה התמחתה בתחום סינתפופ וסוגות מוזיקליות משיקות. תקופה מסוימת היה הייתה המותג הגדול בתחום בארצות הברית.
A Different Drum פעלה לקידום להקות צעירות במדינה אך גם להקות מאירופה (כמו Neuroactive) היו חתומים אצלה. בנוסף לכך, החברה פעלה בשיתוף פעולה עם להקות ידועות כמו אלפאוויל שעבורה היא הוציאה אלבום בשנת 1999.
בשנים 2004–2006 בסולט לייק סיטי היה נערך פסטיבל של סינתפופ. האירוע נמשך שלושה ימים ובהמלכו הופיעו להקות חתומות בחברה לצד אמנים חדשים.
שירים שהופקו על ידי החברה שולבו במספר גרסאות של Dance Dance Revolution
המותג הפסיק להתקיים בשנת 2014.
הערות שוליים

↑  American Synthpop - Release Music Magazine Spotlight, web.archive.org, ‏2008-07-03
| --- | --- |
בקרת זהויות :  MusicBrainz: cd277528-8737-4379-9a9c-a87e214da56b 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
חזק!

חזק! הוא אלבום סולו מספר 14 של הזמר יוצר החסידי אברהם פריד. האלבום יצא ב-1997 בחברת גל פז והוא מורכב מלחנים של יוצרים חרדיים מוכרים, בהם יוסי גרין, משה לאופר ואברהם פריד עצמו. האלבום מכיל שירים בעברית בלבד. יש שראו באלבום את אחד האלבומים שהכי השפיעו על המוזיקה החסידית של התקופה.
רקע

האלבום יצא בשנת 1997 ובו 11 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיט המוכר "חזק!" ועוד שירים מפורסמים כמו "מודה אני", "לבנימין" ועוד.
בהצבעה שנערכה לכבוד 20 שנה לאלבום ב-2018, בחשבון הפייסבוק של אברהם פריד, "חזק!" נבחר לשיר האהוב ביותר מהאלבום.
השיר "לבנימין אמר" המיוסד על פסוק מספר דברים בברכת משה לשבטי ישראל, הפך להיות באירועים שונים כפתיח מסורתי לכבודו של ראש ממשלת ישראל בנימין נתניהו הן בקרב הציבור החרדי ובפרט בציונות הדתית בעצרת השנתית לציון יום ירושלים בישיבת מרכז הרב בו ראש הממשלה הוא הנואם הראשי.
השיר תקע בשופר זכה לקאבר מאת זאנוויל ויינברגר יחד עם מקהלת מלכות ויואלי דיקמן.
ביקורת

מבקר המוזיקה נתנאל לייפר כתב על האלבום ”בבואי לבחור את האלבום המשפיע של אברהם פריד, הבנתי שזו משימה כמעט בלתי אפשרית. אבל צריך לבחור איזה אלבום אחד, וזה האלבום שנבחר בשל כמות הלהיטים הגדולה שלו והעובדה שיצא בתקופת השיא של המוזיקה החסידית. אין ספק שהאלבום עיצב באותם ימים את גוון המוזיקה החסידית, את החלום ללחנים מיוסי גרין ומישי לפידות, עיבודים ולחנים ממשה לאופר ורצון להישמע כמו פריד...”
רשימת רצועות

| מס' | שם | מילים | לחן | משך |
| --- | --- | --- | --- | --- |
| 1. | חזק!  | עממי | משה לאופר | 4:29 |
| 2. | ודבריו  | תפילת שחרית | יוסי גרין | 7:55 |
| 3. | דדא ביה  | נדרים מא א | יוסי גרין | 5:27 |
| 4. | טיהר ר' ישמעאל  | סדר העבודה ליום כיפור | יוסי גרין | 8:39 |
| 5. | השתא  | הגדה של פסח | אברהם פריד | 5:04 |
| 6. | מודה אני  | ברכות השחר | ישי לפידות | 5:01 |
| 7. | תקע  | ברכת קיבוץ גלויות, תפילת שמונה עשרה | יוסי גרין | 9:37 |
| 8. | מה ידידות  | זמירות לשבת | יוסי גרין | 6:09 |
| 9. | לבנימין  | פרשת וזאת הברכה | משה לאופר | 4:13 |
| 10. | אדון השלום  | זמירות לשבת | יוסי גרין | 4:54 |
| 11. | כח  | דברים ח יח | משה לאופר | 4:47 |
השתתפו בהקלטות

אברהם פריד - שירה
יוסי גרין- לחנים וקולות רקע בחלק מהשירים
משה לאופר- עיבוד
הערות שוליים

1 2  נתנאל לייפר, ‏החנוכיה המוזיקלית: ה"חזק" של אבריימ'ל, באתר כיכר השבת, 17 בדצמבר 2020
↑  הנה לפניכם, התוצאות המלאות של ההצבעה של למעלה מ-500 אנשים, לבחירת השיר האהוב באלבום "חזק".
↑  "לבנימין אמר": נתניהו בשבע ברכות של פרוש, ארי פריד, 29 בנובמבר 2017, באתר כלהזמן.
↑  חזקי ברוך, נתניהו: אף אחד לא ינשל אותנו מארצנו, באתר ערוץ 7, 5 ביוני 2016
↑   תקע בשופר, בביצוע זאנוויל ויינברגר, וידאו קליפ של השיר  באתר יוטיוב (אורך: 10:36)
↑  נתנאל לייפר, ‏החנוכיה המוזיקלית: ה"חזק" של אבריימ'ל, באתר כיכר השבת, 17 בדצמבר 2020
| אברהם פריד |
| --- | --- | --- |
| אלבומים | אף יהודי לא ישאר מאחור • זה הזמן • תנו שבח • קץ לגלות • מלווה מלכה • מעגל השנה 2 • אנחנו מוכנים • מעגל השנה 3 •   אדרבה • אוצרות יהודיים (שני חלקים, כל אחד ביידיש ובעברית) • שטר התנאים • ברכה והצלחה • האפ קאזאק • חזק! • ניגון הבעש"ט • יחיד ורבים • אבינו מלכנו • בין כך ובין כך • הלהיטים הגדולים • יענקל יענקל • אוסף להיטי העשור • רצוננו לראות את מלכנו • א מחייה •  אוצר של יראת שמיים • כמה טוב שנפגשנו • פרויקט רילקס עם אברהם פריד (שני חלקים) • Good Old Days • אברהם פריד בהופעה חיה בישראל (אלבום כפול) |  |
| סינגלים | עלה קטן שלי • כי הרבית • כמה טוב שנפגשנו • ירושלים שבלב • הנני בידך • אחים בנפש • עובר מה שעובר • אבא • אוטוטו • בצורת • רצוננו |  |
| --- | --- |
בקרת זהויות :  MusicBrainz release group: ff5c93d6-01e6-36b8-8225-4a2f079cb37f
Campanile giganteum

| Campanile giganteum |
| --- | --- |

תקופה
אאוקן
מיון מדעי
ממלכה:: בעלי חיים
מערכה:: רכיכות
מחלקה:: חלזונות
תת־מחלקה:: חלזונות עילאיים
סדרה:: סורבאוקונכה
משפחה:: Campanilidae
סוג:: Campanile
מין:: Campanile giganteum
שם מדעי
 Campanile giganteum ‏לאמארק, 1804

Campanile giganteum הוא מין נכחד של חילזון ימי שהיה מבין הגדולים ביותר במיני החלזונות אי-פעם. הוא חי בתקופת האאוקן והגיע לאורך 40–60 ס"מ, מקביל לאורך הקונכייה של חצוצרת הים אך קטן יותר מזו של החצוצרה החקיינית, הגדול ביותר בחלזונות אי-פעם. מאובניו נמצאו סביב פריז שבצרפת ב-1840 והוגדרו בידי החוקר ז'אן-בטיסט דה לאמארק.
עקב גודלו החילזון כנראה חי על קרקעית הים וחיפש עם משושיו טרף קבור בחול כמו תולעים, סרטנים ורכיכות אחרות.
חילזון זה נכחד בסוף האאוקן וכיום ישנו רק מין אחד בסוג שלו - המין Campanile symbolicum, המצוי בחופי דרום אוסטרליה שמגיע לאורך 60–244 מ"מ.
חיים שלמים

| --- | --- |

 בימוי:  סלין סונג 
 הופק בידי:  פמלה קופלר, כריסטין ואשון 
 תסריט:  סלין סונג 
 שחקנים ראשיים:  גרטה לי Choi Won-young ג'ון מגארו טאו יו Jonica T. Gibbs 
 צילום:  Shabier Kirchner 
 מדינה:  ארצות הברית 
 הקרנת בכורה:  21 בינואר 2023 
 משך הקרנה:  106 דק' 
 שפת הסרט:  אנגלית, קוריאנית 
 סוגה:  סרט דרמה 
 אתר רשמי
 דף הסרט ב־IMDb
 
חיים שלמים (באנגלית: Past Lives, מילולית "חיים קודמים") הוא סרט דרמה רומנטית אמריקאי משנת 2023 שנכתב ובוים על ידי סלין סונג בכיכובם של גרטה לי, טאו יו וג'ון מגארו. הסרט – סרט הבכורה של סונג כבמאית – עוקב אחר מפגש מחודש בין שני חברי ילדות כשהם מתבוננים במערכת היחסים שלהם ובחיים שלהם. "חיים שלמים" הוצג בבכורה עולמית בפסטיבל סאנדנס ב-21 בינואר 2023, ויצא לאקרנים בארצות הברית ב-2 ביוני 2023. הסרט זכה להערכה נרחבת מהמבקרים, שציינו את הבימוי והתסריט של סונג ואת המשחק של לי, יו ומגארו.
עלילה

שני גברים ואישה יושבים בבר בזמן שזוג שאינו מוצג על המסך צופה בהם ומנסה לנחש על סמך העובדה שהאישה ואחד הגברים הם אסייתים מה מערכות היחסים שלהם זה עם זה.
עשרים וארבע שנים קודם לכן בקוריאה הדרומית, נה יאנג והאי סונג הם חברים לכיתה שהולכים יחד הביתה כל יום. משפחתה של נה יאנג מהגרת לטורונטו, שם היא משנה את שמה לנורה.
12 שנים מאוחר יותר, האי סונג סיים את שירותו הצבאי ונורה היגרה לניו יורק. יום אחד, נורה ואמה מדברות בטלפון בזמן שהן מחפשות את חבריה לכיתה מקוריאה. כשהיא מחפשת את האי סונג, היא רואה שהוא כתב בפוסט בפייסבוק שהוא מחפש את נה יאנג, בלי להבין שהיא שינתה את שמה. הם מתחברים מחדש ומדברים בסקייפ ושניהם מבקשים מהשני לבוא לבקר אותם, אם כי אף אחד מהם לא יכול להתחייב, מכיוון שנורה עומדת להשתתף בריטריט של סופרים והאי סונג עובר לסין לחילופי שפות. נורה אומרת להאי סונג שהם צריכים להפסיק לדבר לזמן מה, מכיוון שהיא רוצה להתמקד ברצינות בכתיבה שלה.
בבית ההארחה לסופרים פוגשת נורה את ארתור ומתארת לו את המושג הקוריאני של "אִין-יָאן" על פיו אם אתה פוגש מישהו, אפילו בקצרה, זה אומר שנפגשתם גם בחיים קודמים, ונאהבים הם אנשים שנפגשו שוב ושוב בחייהם הקודמים. ארתור שואל אם היא מאמינה בזה, והיא אומרת שלא, שזה רק משהו שקוריאנים אומרים כדי להתחיל אחד את השני. בסין, הא סונג פוגש אישה, ומשתמע שהם מתחילים לצאת.
12 שנים מאוחר יותר, ארתור ונורה נשואים ומתגוררים בניו יורק. נורה היא מחזאית וארתור הוא סופר. האי סונג מגיע לניו יורק ופוגש שם את נורה. הוא מספר כי נפרד מחברתו הסינית. למחרת בערב, שלושתם יוצאים לארוחת ערב ומסיימים בבר מתחילת הסרט.
הפצה

הבכורה העולמית לסרט הייתה בפסטיבל סאנדנס 2023 ב-21 בינואר 2023. הוא גם הוקרן במסגרת התחרות הרשמית בפסטיבל הסרטים הבין-לאומי ה-73 בברלין ב-19 בפברואר 2023. מאוחר יותר באותו חודש, StudioCanal (אנ') ו-CJ ENM (אנ') היו בין המפיצים שרכשו את זכויות ההפצה הבינלאומיות. הוא היה סרט הפתיחה בפסטיבל הסרטים הבין-לאומי בסיאטל (אנ') 2023. הוא יצא לאקרנים בארצות הברית ב-2 ביוני 2023.‏ הוקרן במסגרת תחרות הביכורים בפסטיבל הקולנוע ירושלים.
קבלה > הכנסות

הסרט הרוויח 232,266 דולר מארבעה בתי קולנוע בסוף השבוע הפתיחה שלו, ממוצע של 55,066 דולר לאולם. בסוף השבוע השישי לסרט היה סכום כולל של 8.4 מיליון דולר.
קבלה > ביקורת

באתר הדירוגים Rotten Tomatoes, קיבל הסרט 97% ביקורות חיוביות מ-193 ביקורות, עם דירוג ממוצע של 9.1/10. על פי הקונצנזוס באתר הסרט הוא "בכורה יוצאת דופן עבור הכותבת-במאית סלין סונג, חיים שלמים משתמש בקשרים בין הדמויות המרכזיות המשורטטות ברגישות כדי להציג תצפיות נוקבות על המצב האנושי". באתר Metacritic, המשתמש בממוצע משוקלל, קיבל הסרט ציון של 94 מתוך 100, המבוסס על 42 מבקרים, ציון שמצביע על "הערכה אוניברסלית".
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פסטיבל הסרטים הבין-לאומי בברלין | פרס דוב הזהב | חיים שלמים | מועמדות |
| פסטיבל הסרטים הבין-לאומי בברלין | פרס דוב הכסף | חיים שלמים | מועמדות |
| פסטיבל הסרטים בסידני | פרס הסרט הטוב ביותר | חיים שלמים | מועמדות |
| פרס טריילר הזהב | סרט רומנטי | "Fate" | זכייה |
| פסטיבל הקולנוע ירושלים | סרט ביכורים | חיים שלמים | מועמדות |
| פרס גות'הם | הסרט הטוב ביותר | חיים שלמים | זכייה |
| פרסי אגודת מבקרי הקולנוע של סן דייגו | התסריט המקורי הטוב ביותר | סלין סונג | מועמדות |
| פרסי אגודת מבקרי הקולנוע של סן דייגו | הסרט הראשון הטוב ביותר (במאי) | סלין סונג |  מקום שני |
| פרסי גלובוס הזהב | הסרט הטוב ביותר - דרמה | חיים שלמים | מועמדות |
| פרסי גלובוס הזהב | השחקנית הטובה ביותר - סרט דרמה | גרטה לי | מועמדות |
| פרסי גלובוס הזהב | הבמאי הטוב ביותר | סלין סונג | מועמדות |
| פרסי גלובוס הזהב | התסריט הטוב ביותר | סלין סונג | מועמדות |
| פרסי גלובוס הזהב | הסרט הזר הטוב ביותר | חיים שלמים | מועמדות |
| פרסי איגוד מבקרי הקולנוע האמריקאי | הסרט הטוב ביותר | חיים שלמים | מועמדות |
| פרסי איגוד מבקרי הקולנוע האמריקאי | השחקנית הטובה ביותר | גרטה לי | מועמדות |
| פרסי איגוד מבקרי הקולנוע האמריקאי | התסריט המקורי הטוב ביותר | סלין סונג | מועמדות |
| פרס האקדמיה הבריטית לקולנוע | השחקן הטוב ביותר בתפקיד ראשי | טאו יו | מועמדות |
| פרס האקדמיה הבריטית לקולנוע | התסריט המקורי הטוב ביותר | סלין סונג | מועמדות |
| פרס האקדמיה הבריטית לקולנוע | הסרט הטוב ביותר לא בשפה האנגלית | חיים שלמים | מועמדות |
| פרס גילדת המפיקים של אמריקה | פרס דאריל אף. זאנוק למפיק הטוב ביותר של סרטי קולנוע | חיים שלמים | מועמדות |
| פרס אינדפנדנט ספיריט | הסרט הטוב ביותר | חיים שלמים | זכייה |
| פרס אינדפנדנט ספיריט | הבמאי הטוב ביותר | סלין סונג | זכייה |
| פרס אינדפנדנט ספיריט | התסריט הטוב ביותר | סלין סונג | מועמדות |
| פרס אינדפנדנט ספיריט | ההופעה הראשית הטובה ביותר | גרטה לי | מועמדות |
| פרס אינדפנדנט ספיריט | ההופעה הראשית הטובה ביותר | טאו יו | מועמדות |
| פרס סטלייט | הסרט הטוב ביותר - דרמה | חיים שלמים | מועמדות |
| פרס סטלייט | השחקנית הטובה ביותר בסרט קולנוע - דרמה | גרטה לי | מועמדות |
| פרס סטלייט | התסריט המקורי הטוב ביותר | סלין סונג | מועמדות |
| פרס אוסקר | הסרט הטוב ביותר | חיים שלמים | מועמדות |
| פרס אוסקר | התסריט המקורי הטוב ביותר | סלין סונג | מועמדות |
| פרס גילדת הכותבים של אמריקה | התסריט המקורי הטוב ביותר | סלין סונג | מועמדות |
הערות שוליים

↑  Program Guide, Sundance Film Festival
↑  Joan MacDonald, CJ ENM’s ‘Past Lives’ Premieres At Sundance Film Festival, Forbes (באנגלית)
↑  Past Lives - Competition 2023, ברלינאלה (באנגלית)
↑  Wiseman, Andreas (24 בפברואר 2023). "Sundance & Berlin Hit 'Past Lives' Scores Deals In UK, Germany, Spain, Italy, Lat Am & More For A24: EFM". Deadline Hollywood. נבדק ב-2 במאי 2023. {{cite web}}:  (עזרה)
↑  "Seattle International Film Festival 2023 Opening Night Event". SIFF. 2023-05-12. ארכיון מ-2023-05-12. נבדק ב-2023-06-05.
↑  D’Alessandro, Anthony (7 במרץ 2023). "A24 Dates Three For Summer: 'You Hurt My Feelings', 'Past Lives' & 'Talk To Me'". Deadline Hollywood. נבדק ב-7 במרץ 2023. {{cite web}}:  (עזרה)
↑  חיים שלמים, באתר פסטיבל הקולנוע ירושלים
↑  "Domestic 2023 Weekend 22". Box Office Mojo. נבדק ב-4 ביוני 2023. {{cite web}}:  (עזרה)
↑  D'Alessandro, Anthony (9 ביולי 2023). "'Insidious: The Red Door' Slams On 'Indiana Jones' With $32M+ Opening – Sunday AM Box Office Update". Deadline Hollywood. נבדק ב-9 ביולי 2023. {{cite web}}:  (עזרה)
↑  Caroline Brew, ‘Past Lives’ Takes Best Feature at Gotham Awards: Full Winners List, Variety, ‏2023-11-28 (באנגלית אמריקאית)
↑  San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית)
↑  Brent Lang,Jordan Moreau, Brent Lang, Jordan Moreau, Golden Globes: ‘Oppenheimer’ Leads With Five Wins, ‘Succession’ Tops TV With Four (Complete Winners List), Variety, ‏2024-01-08 (באנגלית אמריקאית)
↑  Critics Choice Awards 2024: All the Winners, TIME, ‏2024-01-15 (באנגלית)
↑  film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19.
↑  Matt Donnelly,Jordan Moreau, Matt Donnelly, Jordan Moreau, PGA Awards 2024: ‘Oppenheimer’ Producers Win Top Honor, Variety, ‏2024-02-26 (באנגלית אמריקאית)
↑  2024 Indie Spirit Awards: See the Complete List of Winners, Peoplemag (באנגלית)
↑  Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית)
↑  The 96th Academy Awards | 2024, www.oscars.org, ‏2024-01-23 (באנגלית)
↑  2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
חתול טונקינזי

| --- | --- |

 ארץ מוצא:  בורמה
 מיון
 משפחה:  חתוליים
 מין:  חתול בר
חתול טונקינזי
טונקינזי הוא גזע של חתול הבית.
היסטוריה של הגזע

הטונקינזי הוא הכלאה בין החתול הסיאמי והגזע הבורמזי. קיימות עדויות המצביעות על כך, שחתולים סיאמיים בצבע שוקולד, שחיו במאה ה-19 היו דמויי טונקינזים.
חתולה בשם וונג מאו, אשר הגיעה מבורמה לארצות הברית בשנת 1930 הייתה האם הקדמונית של הגזע הבורמזי. החל משנות החמישים, החלו מגדלים לזווג בין הסיאמיים לבורמזים כדי להגיע לזן ביניים, שישלב את תכונות שני הגזעים, ובשנות השישים הטונקינזי החל לצבור פופולריות הן בתצוגות והן כחיית מחמד. את שמו קיבל הגזע על ידי מגדלת קנדית אשר זיווגה בין בורמזי לסיאמי סיל-פוינט, וקראה לבן הכלאיים טונקינזי. בשנת 1971 האיות שונה לטונקינזי על שם מפרץ טונקין הנמצא בדרום-מזרח אסיה.
מבנה כללי

משקלו של חתול טונקינזי נע בין 3 ל-4 ק"ג.
הפרווה של החתול קצרה וצפופה, ולפעמים עוברים 18 חודשים עד שצבע הפרווה מתפתח במלואו.
הפרווה של הטונקינזי יכולה להיות באחת הדוגמאות הבאות: אחידה, דוגמת מינק או דוגמת חודים.
מבנה כללי > צבעי הפרווה

מינק טבעי: פרווה בצבע חום, כיתום בצבע שוקולד כהה
מינק כחול: פרווה בצבע אפור כחלחל, כיתום בצבע כחול בהיר
מינק דבש: פרווה בצבע חום אדמדם, כיתום בצבע שוקולד
מינק שמפניה: פרווה בצבע בז'-כתמתם, כיתום בצבע חום בהיר
מינק פלטינה: פרווה בצבע אפור בהיר, כיתום בצבע אפור כהה
כמו אצל החתול הסיאמי, גם אצל החתול הטונקינזי דוגמת הפרווה היא סימטרית, כאשר לטונקינזי בעל דוגמה אחידה יש גוף כהה בדומה לבורמזי, לבעל דוגמת חודים יש גוף בהיר וקצוות כהים כשל הסיאמי. בדוגמת המינק, הגוף הוא בצבע ביניים והקצוות כהים יותר מהגוף אך לא במידה רבה כמו אצל הסיאמי. דוגמת המינק היא היחידה המותרת בתחרויות, אך שתי הדוגמאות האחרות חיוניות לתוכניות הגידול: בזיווג טונקינזי אחיד עם טונקינזי כהה קצוות, כל הצאצאים יהיו בדוגמת מינק. בזיווג שני טונקינזיים עם דוגמת מינק יתקבלו רבע סיאמיים ורבע בורמזיים.
העיניים כחולות בדרך כלל, אך צבע העיניים יכול גם להשתנות תוך כדי התבגרות החתול.
חתול חבשי

| --- | --- |

 תכונות
 משקל:  3.5 ק"ג 
 מיון
 משפחה:  חתוליים
 מין:  חתול בר
 
חתול חבשי (נקרא גם חתול אביסיני) הוא גזע של חתול. משקל החבשי נע בין 3.5 קילוגרם ל־5.5 קילוגרם. ואורך חייו נע בין 9 שנים ועד 15 שנים בטווח העליון.
היסטוריה של הגזע

החתול החבשי נחשב לאחד הגזעים העתיקים ביותר. ישנה סברה כי גזע זה הוא צאצא ישיר של החתול המקודש ממצרים העתיקה. אך הסבירות הגבוהה ביותר (שנבדקה במחקרים גנטיים) היא שמוצאו של גזע זה מחוף האוקיינוס ההודי.
גזע זה זכה להכרה רשמית בשנת 1882.
סביר להניח כי חתולי האביסינים הראשונים יוצאו לצפון אמריקה בראשית המאה ה-20, וייתכן גם כי חתולים דומים אחרים הועברו לבריטניה מדרום-מזרח אסיה ומחוף האוקיינוס ההודי. האביסינים הראשונים עברו הכלאה עם חתולים בריטיים קצרי שיער ומאוחר יותר גם עם גזעים אוריינטליים. גורי חתולים אביסינים זמינים בשגרים במשך שנים רבות, ומאז שנות ה-70 הם פותחו כזן נפרד – הסומלי. מאז 1957, זכה גם הגוון האדמדם או החום-אדמדם להכרה כגזע, בעוד שחתול האביסיני הכחול הוכר ככזה בשנת 1975. מאז התפתחו צבעים נוספים, וגוונים חדשים של גזע חתולים זה ממשיכים לזכות בהכרה.
מראה כללי

לחתול החבשי פרווה קצרה וצבעה יכול להיות חום-אדמדם, אדום, כחול או חום-צהבהב. צבע עיניו יכול להיות: ענבר, אגוז או ירוק. גופו שרירי, חזק וגמיש, רגליו רזות ואוזניו גדולות, הזנב ארוך מאוד.
בְּרִיאוּת של חתול חבשי

למרות שמגדלים אחראיים עושים כמיטב יכולתם כדי לבדוק ולחסל בעיות בריאות גנטיות, חתולים עדיין עלולים לפתח מחלות או מצבים מסוימים. לחבשים עשוי להיות סיכון גבוה יותר לגורמים הבאים:
מחלת חניכיים מוקדמת
תסמונת היפרסתזיה
לוקסציה של הפיקה
ניוון רשתית פרוגרסיבי
מחסור בפירובאט קינאז
עמילואידוזיס כלייתי
הערות שוליים

↑  חתול אביסיני - אלגנטי ובעל מראה מלכותי, באתר פורינה ישראל
| --- | --- |
בקרת זהויות :  NLI: 987007292825105171  GND: 4141024-5  LCCN: sh85000287
התפשטות מוקדמת של הומינינים אל מחוץ לאפריקה

התפשטות רצופה של הומו ארקטוס (צהוב), האדם הניאנדרטלי (חום בהיר) והומו סאפיינס (אדום), עם תיארוך הזמן מאז הופיעו.
מספר התפשטויות של אוכלוסיות של האדם הקדמון מאפריקה לרחבי אירואסיה התרחשו במהלך התקופה הפלאוליתית התחתונה ובתחילת התקופה הפאלאוליתית התיכונה, לפני כ-2.1 עד 0.2 מיליון שנים. התפשטויות אלו ידועות בשם "היציאה הראשונה מאפריקה", ואחריהן אירעה התפשטות ההומו סאפיינס (בני אדם מודרניים מבחינה אנטומית) לאירואסיה, שכנראה החלה לפני 200,000 שנה ומכונה בהקשר זה "היציאה השנייה מאפריקה".
הנוכחות המוקדמת ביותר של הומו (ולמעשה כל הומינין) מחוץ לאפריקה מתוארכת לקרוב ל-2 מיליון שנים. מחקר משנת 2018 טוען לנוכחות אנושית בשאנגצ'ן, מרכז סין, לפני 2.12 מיליון שנים בהתבסס על תיארוך מגנטוסטרטיגרפי של השכבה הנמוכה ביותר המכילה חפצי אבן. שרידי השלד האנושי העתיקים ביותר מחוץ לאפריקה הם מדמניסי, גאורגיה (גולגולת דמניסי 4), ומתוארכים ל-1.8 מיליון שנה לפני זמננו. שרידים אלו מסווגים כהומו גאורגיקוס.
גלי התרחבות מאוחרים יותר היו כנראה כ-1.4 מיליון שנה לפני זמננו (התרבות האשלית), על ידי Homo antecessor וכן 800,000 שנה לפני זמננו (קבוצות אשליות שייצרו כלי אבן ואבני יד), על ידי הומו היידלברגנסיס.
עד לתחילת שנות ה-80, הייתה הסברה שבני אדם מוקדמים חיו רק ביבשת אפריקה בפלייסטוקן המוקדם, או עד לפני 800,000 שנה בערך; נדידת הומינינים אל מחוץ למזרח אפריקה הייתה ככל הנראה נדירה בפלייסטוקן המוקדם, והותירה תיעוד מקוטע של אירועים.